dh-unibe/image-text_koenigsfelden-charters-post-1500 huggingface dataset:
Staatsarchiv
AARGAU
Ich Hannsz Rey ✳ von Birmistorff ✳ bekhenne ✳
unnd thùon khùndt offentlich hiemit disem brieff, ✳ das
ich dem ehrenveste₎, frömenn unnd wysen herr₎ Hanns Caspar
Kellern, ✳ undervogt der graffschafft Baden ✳ im Ergöw, ✳ einer
uffrechten, ✳ redlichen schuͦldt ✳ zethùon schùldig worden ✳ unnd gelten
sollt, ✳ benantlichen hùndert guͦtt guͦldin ✳ gùotter
genem̄er der statt ✳ unnd graffschafft Baden müntz ✳ unnd
wehrùng, ✳ ihr dritthalb pfùndt haller ✳ für den gùldin gewerttet, ✳
welcher in meinen guͦtten nuͦtzen verwendt worden. ✳ dieselben ✳
gelobe ✳ unnd verspriche ich ✳ für mich ✳ unnd meine erben ✳ ime
herren undervogt, ✳ seinen erben ✳ unnd nachkommen, ✳ von
dato dis brieffs ✳ ùber vier jahr, ✳ so denn sein wirth uff Martini
des khommenden sechszehenhùndert ✳ unnd achtùndtzwenzigst₎
jahrs, ✳ widerùmb sambt dem gebeüerendem zins ✳ zùerlegen, ✳
wie aùch derzwüschent ✳ jehrlichen uff gedahte zeith ✳ mit fünff
gùldinen gehörter massen zùverzinssen ✳ unnd demselben ✳ wider
allen intrag ✳ unnd fürwert ✳ zuͦe sein, ✳ herren undervògt, ✳ seinen
erben ✳ sicheren handen ✳ unnd gwaltt ✳ zeantwortten, ✳ zùelifferen ✳
unnd zùbezallen ✳ ohne allen iren costen ✳ unnd ✳ schaden, ✳ bar, ✳
uff ✳ usser unnd abe ✳ fünff vierling reben ✳ im Birminstorffer Berg gelegen, ✳ stossent oben ✳ an Caspar
Hùmbel, ✳ nebent an seine reben, ✳ unden uff Hanns Bùmmans
matten, ✳ gebent ein viertel kernen ✳ grùndt zins ✳ in
sein hoff, ✳ sonsten ✳ usserthalb zehendes ledig ✳ unnd aigen. ✳
also aùch mit sollichem geding ✳ und in dem rechten, ✳ wen ich,
obgemeldter Hanns Rey, ✳ meine erben, ✳ uff vorernante
zeith, ✳ zill ✳ unnd tag ✳ mit entrichtùng des haùbtgùottes ✳
unnd jehrlichen zinsses ✳ seümig sein werde, ✳ so sollen ✳ unnd
mögen, ✳ alles dan er, usleiher, ✳ seine erben, ✳ mich, schùldner, ✳ meinen erben ✳
daruͦmben mit recht fürnemen, ✳ vorbeschribne ✳ underpfandt ✳
angreiffen, ✳ anlangen, ✳ angreiffen, ✳ verganten ✳ verkauffen ✳
oder selbsten ✳ zùe iren handen ziehen ✳ unnd das treiben, ✳ immer
so lang ✳ unnd vil, ✳ bis er herr undervògt ✳ umb haùbtgùeth ✳
unnd zins ✳ mit sambt rehtmessigen ufferloffnen costen ✳ unnd
schaden ✳ gahr ✳ unnd genzlichen usgericht, vernüegt ✳ und bezalt ist, ✳ alle fündt ✳ unnd list, ✳ so hierùnder ✳ erdaht ✳ unnd
fürgewent werden möcht₎, ✳ gahr ✳ unnd gentzlichen ✳ verzigen ✳ unnd
begeben, ✳ gethreüw ✳ unnd ungefarlich. ✳ deszen zùe
wahrem urkhùndt ✳ so hab ich, haùbtschùldner, ✳ mit underthenigem fleis ✳ unnd ernst gebetten ✳ unnd erbetten ✳ den
edlen, ✳ frommen, ehrenvesten, ✳ fürnemen ✳ unnd weyssen ✳ herren
Hanns Gilgen ✳ Uff der Mhuͦr, des rathes zuͦe Schweitz ✳
unnd der zeith landtvogt ✳ der graffschafft Baden ✳
im Ergöw ✳ ✳ meinem g₎ h₎✳, das er sein aigen innsigel ✳
für mich ✳ unnd meine erben ✳ ( ✳ jedoch ime h₎✳ unnd seinen erben ✳
ohne schaden ✳ ) ✳ offentlichen hierùff getruͦckht. ✳ so beschehen ✳
unnd angangen ✳ uff Martini ✳ nach Christi gebùrth ✳ im
sechs zehenhùndert vier ✳ unnd zwenzigisten jahr. ✳
zùe wüssen kùndt unnd offenbahr sie hie mit menigklichen, ✳ das oberallen diszer brieff anfangs uf herren Hans
Caspar Kelleren der statt Baden ✳ umb die begriffene 100 fl✳
gestalt ✳ und ufgericht, ✳ demnach aùch an seinen bestimbte₎
jahre₎ zùe ent geloffen ✳ unnd aber uff den from̄en, ✳ ehrenveste₎, ✳ fürsichtigen ✳ und weiszen ✳ herre₎ Caspar Hirte₎, bùrgeren der statt Zürich, ✳ kaüffliche₎ kam̄e₎ und gewaehszen. ✳
alsz hat der hierin begriffene hauͧbtschùldner Hans Ray
von Birmistorff ✳ den obenehe gedachten herren Caspar Hirte₎
solches haùbtgùet der 100 ✳ fl✳ nach sechs jarlanng zevͦerzinszen angelegenlich gebetten und erbetten, ✳ wie nùn
des nùn das uff Martini thauͦszent sechshùndert
drü und vierzigisten jars zuverzinszen angangen, ✳
und also der zinsz jerlich und jedes jars nachen Zürich ✳
ohnne der inhabern ✳ dis brieffs còsten und schaden zelifferen schùldig sein. ✳ alsz danne aùch das diszer
brieff seines gannzen inhalts nach ✳ bey nachmehliger
starckher verbindtùng wie er Hannsz Ray dem inhalt nach dis brieffs zùehalten an eidtstatt gelobt
und versprochen, ✳ und das haùbt gùet zùe seiner zeit ✳
jedoch uff zevor billich uff ✳ und ablegündtùng ✳ sambt ✳
dem zinsz wider abgeläszen. ✳ esz wehre dan sach, das h₎✳
Casper Hirt ✳ oder recht inhabere dis brieffs umb langer₎
stilstandt erbetten ✳ und jerlich richtig gezinszet wùrde, ✳
so solle alsz dan diszer brieff bey seinen fernere₎ creffte₎
verbleiben, ✳ so diszer brieff und das transzfix
usz weiszendt und besagen thùen. ✳ desszen zùo
urkhùndt mit nach gesezter subsignatur verwart. ✳
beschehen den ✳ 10 ✳ t ✳ jenner 1645. ✳
canntzley der graffschafft Baden im Ergew. ✳
T ✳ 52 ✳
N✳ 12
23 ✳
verschreibùng
Hanns Rey von Birmistorff ✳
per 100 fl✳ uff Martini ✳ 4 jahr
lang zùverzinsen ✳
contra ✳
herren Hanns Caspar Kelleren ✳
undervògt ✳ der graffschafft Bad₎ ✳
disen brief hab ich von gf ✳ Hans Rey
den 7 ✳ hornùng 1644 ✳ an mich kaùfft
um̄b 100 fl ohne einich₎ abbrùch ✳
laùt meines rechenbùchs ā 18. ✳
diser brieff ist mir vo jùncker
hoffmeister von Wattenwyl ✳ in
Küngszfälde₎ ✳ abglöszt worden sampt
dem zinsz de₎ 16 febr 1682 ✳
✳ Caspar Hirten ✳
1624 ✳ Martini ✳
Konigsf. 975
Staatsarchiv
AARGAU